vatat de
ea pci
st vende
a vn
Alsoe jan de roide op heden inde banc voer meye en scepen van lov
dach hadde tegen janne oeghe alse geleit totten goeden lijsbetten
met scepen
andries voer seke wettige sculden die de selve lijsbeth
brieve van loven den voirs janne oeghe sculdich es om der goeden
wille acht desen vonisse vclaert dair op de vors jan oeghe
met scepen sijne vors beleide volchde meynen dat hem ende
zijnen scepen brieven tsijnd schout behoef die goede volgen
souden Versuekende dat de vors jan de roide de hande dair
af lichte ende woude hij hem zijne scepen brieve oft de vors
goeden aensprek dat hij dat dade metten rechte dairop de
vors jan de roide alligde seggen dat hij hem der vors goede
niet aen en droech en dat hij den vors janne gheen onge
bruyc en dede aen gheen goede der voirs lijsbetten toebehoiren
hopen bij meer reden van hem hier toe geseecht ongemoeyt te
bliven Soe was gewijst bij vonisse van scepen van loven
waer de voirs jan de roide de voirs goede niet aenspreken en
woude datmen dan den voirs janne van oeghe van die goeden
houden soude inde macht van sijnen voirs beleide alsoe verre
alst noch voer scepen comen es pntib oib scabinis in scapno
dempt vynck januar xxix
dit sijn die goede
Ierst vi bedden onder groot en cleyne It iiii sargien en eene ouden
oelt culck It xi oerkissene viii sittecussen i grote oude scrijne
een scappree vi coetsen viii sijdelen soe cleyn soe groot drie bancke
langhe tafele iiii disschen ond groot en cleyne i hoendrynne
richtbanc v becken i lampet i watvat eenen ketelpot oespot
iiii ketels een vischspaen een potdecsel drie panen i spet eene
roest drie halen iiii kendelers ii tynne en ii ande iiii soutvate
ix comekens iiii platteele en vii cleyn scotelen iiii dobbelien v
tynen potten een gheltscoep een waelputpot een half waelpot
It noch alsulk have ende clede zijnde bynnen den huyse
katlijnen vand houte geheete lobs eisd